ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
23 ก.พ. 2559

สรุปตลาดภาคเช้า  
ตลาดภาคเช้าปรับตัวเพิ่มขึ้น ขณะที่ตลาดรอบบ้านยังสลับบวกสลับลบ มีทิศทางไม่ชัดเจน ตลาดไทยได้หุ้นในกลุ่มพลังงานปรับตัวเพิ่มขึ้น หลังจากราคาน้ำมันดิบปรับตัวขึ้นรับคาดการณ์ของ IEA ว่าการผลิตน้ำมันจาก shale oil ของสหรัฐจะปรับลดลงในปีนี้ ด้านปริมาณการซื้อขายยังคงหนาแน่นต่อเนื่องจากสัปดาห์ก่อนที่ 2.6 หมื่นล้านบาท
 
แนวโน้ม ภาคบ่าย
คาดดัชนีมีแนวโน้มทรงตัวในภาคบ่าย แม้ว่าเราคาดว่าจะมีแรงขายทำกำไรในหุ้นกลุ่มพลังงาน หลังจากราคาน้ำมันเริ่มย่อตัวในการเปิดทำการในช่วงเช้า แต่ด้วยมุมมองบวกในความคาดหวังต่อการลดดอกเบี้ยนโยบายของไทย จะช่วยหนุนหุ้นกลุ่มธนาคารพาณิชย์ เช่าซื้อ และอสังหาริมทรัพย์ ขึ้นมาชดเชยการย่อตัวของกลุ่มพลังงาน
 
วิเคราะห์ทางเทคนิค
TFD ราคาปิด 2.50 บาท
แนวรับ 2.46 บาท แนวต้าน 2.66 บาท
แนว cut loss หากราคามีแนวโน้มหลุด 2.40 บาท
กราฟ TFD เกิดสัญญาณการดีดตัวหลังทดสอบแนวรับและการเกิด Oversold ใน Stoch ทำให้การเด้งตัวนี้มีโอกาสขึ้นทดสอบแนว 2.66 บาทได้ อย่างไรก็ตาม ปริมาณการซื้อขายยังไม่หนาแน่นมากนัก จะทำให้ราคาหุ้นผันผวนได้ง่าย ให้กำหนดจุด ลดความเสี่ยงหากราคาหลุด 2.40 บาท
 
เด็กแนว
PS การปรับโครงสร้างธุรกิจจากอสังหาอย่างเดียวมาเป็น holding นั้นเล่นเอาหลายคนงง ว่ามันดีหรือไม่ดี มันเกิดปัญหาอะไร แต่ถ้าประเมินกันถี่ถ้วน เด็กแนวว่านี่คือพัฒนาการก้าวหน้าที่ต้องจับตา เพราะถ้าเน้นขายบ้านอย่างเดียวต้องไปแข่งขันกับบริษัทต่างๆ จะทำรายได้ไต่ระดับขึ้นไปเรื่อยๆ ก็ไม่ใช่เรื่องยาก การเปลี่ยนเป็น holding
จึงสามารถกระจายเงินลงทุนไปในทางอื่น ซึ่งบริษัทกำลังจะแจ้งผู้ร่วมทุนออกมา โดยมีแผนที่จะลงทุนทั้งโรงงาม โรงแรม โรงพยาบาล แต่ละเรื่องนั้นไม่ธรรมดา มีเป้าหมายรายได้ใน 3 ปีนี้ระดับแสนล้านบาท หรือโตเท่าตัวจากปัจจุบัน
การที่กล้าเผยตัวเลขแบบนี้แสดงว่ามีโครงร่างไว้ทั้งหมดแล้ว และพันธมิตรก็ต้องไม่ใช่รายธรรมดา จะต้องมีทั้งฐานทุนแข็งแกร่งและฐานธุรกิจที่กว้างขวาง ต้องมาจับตาดูกันละว่าพฤกษา จะประกาศซื้อธุรกิจอะไรออกมาเป็นลำดับแรก เพื่อเป็นรายได้ประจำระยะยาว ส่วนล่าสุดประกาศจ่ายปันผล 1.25 บาท ให้ yield 4.8% บริษัทไม่เคยให้ปันผลมากมายเท่านี้มาก่อน เหมือนเป็นการกวักมือเรียกนักลงทุนว่าอย่าไปไหน อยู่ด้วยกันก่อนแล้วจะดีเอง ส่วนราคาพื้นฐานประเมินไว้ 35 บาทขาดตัว
กราฟ PS อ่อนตัวลงมาสร้าง double bottom จากนั้นดีดตัวขึ้นโดย MACD เกิด positive divergence ซึ่งจะทำให้แนวโน้มระยะกลางไต่ระดับขึ้นอย่างต่อเนื่อง โดยในระยะสั้นมีแนวการเด้งตัวไปได้ 29.50 บาท แนะนำซื้อสะสม